શૈક્ષણિક વિભાગે લીધેલી વિજ્ઞાન પ્રવાહની પરિક્ષામાં 1,14,204 વિદ્યાર્થીઓ હાજર રહ્યાં હતા, જેમાંથી 1,07,506 વિદ્યાર્થીઓ પ્રમાણપત્રને પાત્ર બન્યા છે. વિદ્યાર્થી-વિદ્યાર્થિનીઓએ મેળવેલી ટકાવારી અંગે વાત કરીએ તો, આ વખતે વિદ્યાર્થિનીઓ બાજી મારી ગઇ છે. વિદ્યાર્થિનીઓના પરિણામની ટકાવારી 94.43% છે, તો વિદ્યાર્થીઓના પરિણામની ટકાવારી 94.14% છે. વિક્લાંગોના પરિણામની ટકાવારી 100 ટકા રહી છે. ગ્રેડ અનુસાર પરિણામની વાત કરીએ તો A-1 ગ્રેડ સાથે પ્રમાણપત્ર મેળવનારા વિદ્યાર્થીઓની સંખ્યા 306 છે, જ્યારે A-2 ગ્રેડ મેળવનારા વિદ્યાર્થીઓની સંખ્યા 3,705, B1- 9,573, B2-18,930, C1-32,601, C2-33,997 અને D ગ્રેડ મેળવનારા વિદ્યાર્થીઓની સંખ્યા 8,362 છે.